สรุปภาวะตลาดต่างประเทศ ประจำวันที่ 6 พ.ค. 2562
สรุปภาวะตลาดต่างประเทศ ประจำวันที่ 6 พ.ค. 2562
สรุปภาวะตลาดต่างประเทศ ประจำวันที่ 6 พ.ค. 2562
7 พ.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (6 พ.ค.) เนื่องจากความวิตกเกี่ยวกับการทำสงครามการค้ารอบใหม่ หลังจากประธานาธิบดีโดนัลด์ ทรัมป์แห่งสหรัฐขู่ว่าจะปรับขึ้นภาษีนำเข้าสินค้าจากจีน ขณะที่นายโรเบิร์ต ไลท์ไฮเซอร์ ผู้แทนการค้าสหรัฐ (USTR) ยืนยันว่า สหรัฐจะปรับขึ้นภาษีนำเข้าสินค้าจีนวงเงิน 2 แสนล้านดอลลาร์ สู่ระดับ 25% จากระดับ 10% ในวันศุกร์ที่จะถึงนี้
ดัชนีเฉลี่ยอุตสาหกรรมดาวโจนส์ปิดที่ 26,438.48 จุด ลดลง 66.47 จุด หรือ -0.25% ขณะที่ดัชนี Nasdaq ปิดที่ 8,123.29 จุด ลดลง 40.71 จุด หรือ -0.50% และดัชนี S&amp;P500 ปิดที่ 2,932.47 จุด ลดลง 13.17 จุด หรือ -0.45%
 
ตลาดหุ้นยุโรปปิดปรับตัวลงเมื่อคืนนี้ (6 พ.ค.) ตามตลาดหุ้นทั่วโลกที่ร่วงลงจากความวิตกที่ว่าการเจรจาการค้าระหว่างสหรัฐ-จีนอาจเผชิญความยากลำบาก หลังประธานาธิบดีโดนัลด์ ทรัมป์แห่งสหรัฐขู่ที่จะปรับเพิ่มภาษีนำเข้าสินค้าจีนในสัปดาห์นี้
ดัชนี Stoxx Europe 600 ลบ 0.88% ปิดที่ 386.95 จุด
ดัชนี CAC-40 ตลาดหุ้นฝรั่งเศสปิดที่ 5,483.52 จุด ลดลง 65.31 จุด หรือ -1.18% และ ดัชนี DAX ตลาดหุ้นเยอรมันปิดที่ 12,286.88 จุด ลดลง 125.87 จุด หรือ -1.01% ส่วนตลาดหุ้นลอนดอนปิดทำการวันจันทร์ที่ 6 พ.ค. เนื่องในวัน Early May Bank Holiday
 
ตลาดหุ้นลอนดอนปิดทำการวันจันทร์ที่ 6 พ.ค. เนื่องในวัน Early May Bank Holiday
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (6 พ.ค.) ท่ามกลางสถานการณ์ตึงเครียดระหว่างสหรัฐและอิหร่าน หลังจากมีรายงานว่า สหรัฐเตรียมส่งกองกำลังทหารไปยังตะวันออกกลาง เพื่อรับมือกับการคุกคามของอิหร่าน ขณะที่นักลงทุนจับตาการเปิดเผยสต็อกน้ำมันดิบของสหรัฐในวันพรุ่งนี้
สัญญาน้ำมันดิบ WTI ส่งมอบเดือนมิ.ย. เพิ่มขึ้น 31 เซนต์ หรือ  0.5% ปิดที่ 62.25 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. เพิ่มขึ้น 39 เซนต์ หรือ 0.6% ปิดที่ 71.24 ดอลลาร์/บาร์เรล
 
ดอลลาร์สหรัฐอ่อนค่าลงเมื่อเทียบกับเงินเยน ในการซื้อขายที่ตลาดปริวรรตเงินตรานิวยอร์กเมื่อคืนนี้ (6 พ.ค.) เนื่องจากนักลงทุนเข้าซื้อสินทรัพย์ที่ปลอดภัย ท่ามกลางความวิตกกังวลเกี่ยวกับสงครามการค้ารอบใหม่ หลังจากประธานาธิบดีโดนัลด์ ทรัมป์ ขู่ว่าจะปรับขึ้นภาษีนำเข้าสินค้าจากจีน
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 110.92 เยน จากระดับ 111.09 เยน แต่แข็งค่าเล็กน้อยเมื่อเทียบกับฟรังก์สวิส ที่ระดับ 1.0175 ฟรังก์ จากระดับ 1.0174 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3437 ดอลลาร์แคนาดา จากระดับ  1.3427 ดอลลาร์แคนาดา
ยูโรแข็งค่าเมื่อเทียบกับดอลลาร์ ที่ระดับ 1.1203 ดอลลาร์ จากระดับ 1.1194 ดอลลาร์ ขณะที่เงินปอนด์อ่อนค่าลงแตะที่ระดับ 1.3098 ดอลลาร์ จากระดับ 1.3164 ดอลลาร์ และดอลลาร์ออสเตรเลียอ่อนค่าลงแตะที่ระดับ 0.6999 ดอลลาร์สหรัฐ จากระดับ 0.7014 ดอลลาร์สหรัฐ
 
สัญญาทองคำตลาดนิวยอร์กปิดบวกเมื่อคืนนี้ (6 พ.ค.) เนื่องจากนักลงทุนเข้าซื้อทองคำในฐานะสินทรัพย์ที่ปลอดภัย หลังจากตลาดหุ้นสหรัฐร่วงลง อันเนื่องมาจากความวิตกกังวลเกี่ยวกับสงครามการค้ารอบใหม่ หลังจากประธานาธิบดีโดนัลด์ ทรัมป์ ขู่ว่าจะปรับขึ้นภาษีนำเข้าสินค้าจากจีน
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 2.5 ดอลลาร์ หรือ 0.2% ปิดที่ 1,283.80 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 5.1 เซนต์ หรือ 0.34% ปิดที่ 14.927 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 6.10 ดอลลาร์ หรือ 0.7% ปิดที่ 880.90 ดอลลาร์/ออนซ์
สัญญาพัลลาเดียมส่งมอบเดือนมิ.ย. ร่วงลง 29.90 ดอลลาร์ หรือ 2.2% ปิดที่ 1,328.10 ดอลลาร์/ออนซ์